wickkiey/tamil-wikipedia-chunked huggingface dataset:
# எட் ஹெல்ம்ஸ்

**எட்வர்ட் பார்க்கர் ஹெல்ம்ஸ்** (பிறப்பு ஜனவரி 24, 1974) ஒரு அமெரிக்க நடிகர், நகைச்சுவை நடிகர், பாடகர் மற்றும் இசைக்கலைஞர் ஆவார். காமெடி சென்ட்ரலின் தி டெய்லி ஷோவின் நிருபரான என்.பி.சி சூழ்நிலை நகைச்சுவையான தி ஆபிஸில் (2006–2013) தாள் விற்பனையாளர் ஆண்டி பெர்னார்ட்டாக நடித்தார், மேலும் தி ஹேங்கொவர் முத்தொகுப்பில் ஸ்டூவர்ட் பிரைஸாக நடித்தார்.
# ஆர். சுதர்சன்

**ஆர். சுதர்சன்** (*R. Sudharsan*) என்பவர் ஒரு இந்திய திரைப்பட தொகுப்பாளர் ஆவார். இவர் குறிப்பாக தமிழ்த் திரைப்படங்களில் பணியாற்றியுள்ளார். இவர் ரா. பார்த்திபன் சம்பந்தப்பட்ட படங்களில் பெரும்பாலும் பணியாற்றியுள்ளார். இவர் மணிவண்ணனின் *நாகராஜ சோழன் எம்ஏ, எம்எல்ஏ* (2013) படத்தின் வழியாக அறிமுகமானார்.
# ஆர். சுதர்சன்

## தொழில்

சுதர்சன் கும்பகோணம் சாஸ்த்ரா பல்கலைக்கழகத்தில் கணினி அறிவியல் பட்டப்படிப்பை முடித்தார். பின்னர் சென்னை லயோலா கல்லூரியில் திரைப்பட தொகுப்பு படிப்பை படித்தார்.  
சுதர்சன் மணிவண்ணனின் *நாகராஜ சோழன் எம்ஏ, எம்எல்ஏ* (2013) திரைப்படத்தின் மூலம் அறிமுகமானார், இயக்குனரின் மரணத்திற்குப் பிறகு, ரா. பார்த்திபன் சுதர்சனின் தொழில் வாழ்க்கைக்கு உதவுவதாக தெரிவித்தார். மேலும் அவரது அடுத்த படங்களான *கதை திரைக்கதை வசனம் இயக்கம்* ( 2014) மற்றும் *கோடிட்ட இடங்களை நிரப்புக* (2017) போன்ற படங்களில் வாய்ப்பளித்தார். சுதர்சன் *ஜீரோ* (2016) படத்திலும் பணிபுரிந்தார். அப்படத்தில் இவரது பணியை Behindwoods.com பாராட்டியதுடயது.
# ஆர். சுதர்சன்

## திரைப்படவியல்

### படத்தொகுப்பாளராக

- *நாகராஜ சோழன் எம்.ஏ, எம்எல்ஏ* (2013)
- *கதை திரைக்கதை வசனம் இயக்கம்* (2014)
- *ஜீரோ* (2016)
- *கோடிட்ட இடங்களை நிரப்புக* (2017)
- *தாயம்* (2017)
- *ஏமாலி* (2018)
- *ஒத்த செருப்பு அளவு 7* (2019)
- *மிக மிக அவசரம்* (2019)
- *இருட்டு* (2019)
- *தட்றோம் தூக்றோம்* (2019)
# சக்தி சரவணன்

**சக்தி சரவணன்** (*Sakthi Saravanan*) என்பவர் ஒரு இந்திய திரைப்பட ஒளிப்பதிவாளர் ஆவார். இவர் குறிப்பாக தமிழ், தெலுங்கு திரைப்படங்களில் பணியாற்றுகிறார். இவர் வெங்கட் பிரபு மற்றும் எம். ராஜேஷ் ஆகிய இயக்குனர்களுடனான பணிக்காக மிகவும் பிரபலமானவர். *சென்னை 600028*, *சரோஜா*, *சிவா மனசுல சக்தி*, கோவா, *பாஸ் எங்கிற பாஸ்கரன்* போன்ற விமர்சனத்துக்கு ஆளான படங்களில் இவர் ஒளிப்பதிவாளராக இருந்தார். இவர் வெங்கட் பிரபுவின் *மங்காத்தா* படத்தின் ஒளிப்பதிவாகராகவும் இருந்தார்.
# சக்தி சரவணன்

## திரைப்படவியல்

### ஒளிப்பதிவாளராக

#### திரைப்படங்கள்

- *சென்னை 600028* (2007)
- *சரோஜா* (2008)
- *சிவா மனசுல சக்தி* (2009)
- *கோவா* (2010)
- *பாஸ் என்கிற பாஸ்கரன்* (2010)
- *மங்காத்தா* (2011)
- *ஆல் இன் ஆல் அழகு ராஜா* (2013)
- *பிரியாணி* (2014)
- *ஜில்* (2015)
- *கடவுள் இருக்கான் குமாரு* (2016)
- *தேவராட்டம்* (2019)
- *கசடதபற* (TBA)
# சக்தி சரவணன்

## திரைப்படவியல்

### நடிகராக

- *தட்றோம் தூக்றோம்* (2020)
# சக்தி சரவணன்

## விருதுகள்

; சர்வதேச தமிழ்த் திரைப்பட விருதுகள் (ITFA)  
- சிறந்த ஒளிப்பதிவாளர் - மங்காத்தா
# பீட்ரிக்ஸ் டிசோசா

**பீட்ரிக்ஸ் டிசோசா**(*Beatrix D'Souza*) (பிறப்பு: மே 5, 1935) ஒரு இந்திய அரசியல்வாதி மற்றும் சமூக சேவகர் ஆவார். அவர் சமதா கட்சியின் உறுப்பினராக தமிழ்நாட்டிலிருந்து ஆங்கிலோ-இந்திய சமூகத்தை பிரதிநிதித்துவப்படுத்துகிறார்.
# பீட்ரிக்ஸ் டிசோசா

## கல்வி

டிசோசா தமிழ்நாட்டின் சென்னைப் பல்கலைக்கழகத்தின் ஸ்டெல்லா மாரிஸ் கல்லூரி மற்றும் பிரசிடென்சி கல்லூரியில் பொருளாதாரத்தில் இளங்கலை மற்றும் ஆங்கிலத்தில் முதுகலைப் பட்டங்களை முடித்தார். ஆஸ்திரேலிய இலக்கியத்தில் முனைவர் பட்டம் பெற்ற இவர், மேற்கு ஆஸ்திரேலியா பல்கலைக்கழகம், பெர்த் மற்றும் ஆஸ்திரேலியாவின் மெல்போர்னில் உள்ள மோனாஷ் பல்கலைக்கழகத்தில் ஆராய்ச்சியைத் தொடர்ந்தார்.
# பீட்ரிக்ஸ் டிசோசா

## தொழில்

டிசோசா முதன்முதலில் 1991 இல் தமிழ்நாடு சட்டமன்ற உறுப்பினராக நியமிக்கப்பட்டார். 1991 மற்றும் 1996 க்கு இடையில், அவர் பின்வரும் பதவிகளை வகித்தார்;
- உறுப்பினர், மாநில பெண்கள் ஆணையம், தமிழ்நாடு
- தலைவர், மாநில சிறுபான்மையினர் ஆணையம், தமிழ்நாடு 1998 ஆம் ஆண்டில், பீட்ரிக்ஸ் 12 வது மக்களவையில் உறுப்பினராக பரிந்துரைக்கப்பட்டார். அந்த நேரத்தில் அவர் தமிழ்நாட்டின் சமதா கட்சியின் துணைத் தலைவராக பணியாற்றி வந்தார். 1998 முதல் 1999 வரை, அவர் பல்வேறு பதவிகளை வகித்தார்:
- உறுப்பினர், பெண்கள் அதிகாரம் பெறுவதற்கான கூட்டுக் குழு மற்றும் பெண்களுக்கான கல்வி மற்றும் சுகாதாரத் திட்டங்கள் குறித்த அதன் துணைக்குழு
- உறுப்பினர், அறிவியல் மற்றும் தொழில்நுட்பம், சுற்றுச்சூழல் மற்றும் காடுகள் பற்றிய குழு மற்றும் உணவு தொழில்நுட்பத்திற்கான அதன் துணைக்குழு
- உறுப்பினர், ஆலோசனைக் குழு, மனித வள மேம்பாட்டு அமைச்சகம் 1999 ஆம் ஆண்டில், அவர் 13 வது மக்களவைக்கு பரிந்துரைக்கப்பட்டார். 1999 முதல் 2004 வரை, அவர் பணியாற்றினார்
- உறுப்பினர், அறிவியல் மற்றும் தொழில்நுட்பம், சுற்றுச்சூழல் மற்றும் காடுகள் பற்றிய குழு
- உறுப்பினர், வெளிவிவகாரக் குழு
- உறுப்பினர், பெண்கள் அதிகாரம் பெறுவதற்கான குழு மற்றும் பெண்கள் தொடர்பான சட்டங்களுக்கான அதன் துணைக் குழுவின் கன்வீனர்
- உறுப்பினர், ஆலோசனைக் குழு, மனித வள மேம்பாட்டு அமைச்சகம் தனது தொழில் வாழ்க்கையின் தொடக்கத்திலிருந்து, டிசோசா அகில இந்திய ஆங்கிலோ-இந்தியன் சங்கத்துடன் தொடர்புடையவர். ஆங்கிலோ-இந்திய மகளிர் மன்றத்தின் நிறுவனர்-தலைவராக இருந்தார்.
# சுவேதாலியாங்கு கோவில்

**சுவேதாலியாங்கு கோவில்** (*Shwethalyaung Temple*) என்பது மியான்மரில் பெகு மேற்கு பகுதியில் உள்ள புத்தக் கோயிலாகும்.
# சுவேதாலியாங்கு கோவில்

## சுவேதாலியாங்கு புத்தர் சிலை

சுவேதாலியாங்கு புத்தர் சிலையானது சாய்ந்த நிலையில் உள்ளது. புத்தர் சிலையின் நீளம் மற்றும் உயரம் ஆகும். இது 994 ஆம் ஆண்டு மோன் மன்னர் மிகதேபாவின் காலத்தில் கட்டப்பட்டதாக நம்பப்படுகிறது. 1757இல் பெகு கொள்ளையடிக்கப்பட்டபோது இந்த சிலை காணாமல் போனது. பிரித்தானியக் காலனித்துவ ஆட்சியின் போது, 1880ஆம் ஆண்டில், சுவேதாலியாங்கு புத்தர் சிலை புதர் காடு ஒன்றின் மறைவில் மீண்டும் கண்டுபிடிக்கப்பட்டது. மறுசீரமைப்பு 1881இல் தொடங்கியது. புத்தரின் மொசைக் தலையணைகள் (அதன் இடது பக்கத்தில்) 1930இல் சேர்க்கப்பட்டன.
# மணிமாறன்

**மணிமாறன்** (*Manimaran*) என்பவர் ஒரு இந்திய திரைப்பட இயக்குநர் ஆவார். இவர் தமிழ்த் திரைப்படத் துறையில் பணியாற்றுகிறார்.
# மணிமாறன்

## தொழில்

இவர் சித்தார்த், புதுமுகம் அஷ்ரிதா செட்டி ஆகியோர் முக்கிய கதாபாத்திரங்களில் நடித்த *உதயம் என். எச். 4* (2013) என்ற படத்தின் வழியாக தமிழில் இயக்குநராக அறிமுகமானார். இது அதே ஆண்டில் தெலுங்கில் மொழிமாற்றம் செய்யப்பட்டு வெளியிடப்பட்டது. *உதயம் என்.எச் 4* படத்தை மீகா என்டர்டெயின்மென்ட் & கிராஸ்ரூட் பிலிம் கம்பெனி தயாரித்தது, இதற்கான கதையை இயக்குநர் வெற்றிமாறன் எழுதினார். மணிமாறன் வேலூருக்கு அருகிலுள்ள வாலாஜாபேட்டையில் பிறந்து வளர்ந்தார். மணிமாறன் இயக்குநர் வெற்றிமாறனின் இணை இயக்குநராக பணியாற்றியவர். இவர் வெற்றிமாறனின் *பொல்லாதவன்,* *ஆடுகளம்* போன்ற படங்களில் பணியாற்றியுள்ளார். இவர் மீண்டும் இயக்குநர் வெற்றிமாறன் மற்றும் நடிகர் தனுஷுடன் 2019 ஆம் ஆண்டு *அசுரன்* படத்தில் இரண்டாவது அலகு இயக்குநராக இணைந்து பணியாற்றினார். 2021 இல், *சங்கத்தலைவன்* படத்தை இயக்கினார். படத்தில் சமுத்திரக்கனிக்கு பொதுவுடமை சட்டையை பெருமையுடன் அணிவித்தார். ஆனால் அதன் அரசியலை கொண்டு சேர்ப்பதில் தவறிவிட்டார்.
# மணிமாறன்

## திரைப்படவியல்

| 2013 | *உதயம் என்.எச்4* |
| --- | --- |
| 2014 | *பொறியாளன்* |
| 2016 | *புகழ்* |
| 2019 | *அசுரன்* |
| 2021 | *சங்கத்தலைவன்* |
# 2021 மகாராட்டிர வெள்ளம்

**2021 மகாராட்டிரா வெள்ளம்** (*2021 Maharashtra floods*) என்பது இந்தியாவின் மகாராட்டிரா மாநிலம் முழுவதும் ஏற்பட்ட தொடர் வெள்ளத்தினைக் குறிப்பதாகும். 28 ஜூலை 2021 நிலவரப்படி வெள்ளம் மற்றும் நிலச்சரிவு காரணமாக சுமார் 251 பேர் இறந்துள்ளனர் மற்றும் 100க்கும் மேற்பட்டோர் காணாமல் போயுள்ளனர். மேற்கு மகாராட்டிராவில் 13 மாவட்டங்கள் இந்த வெள்ளத்தினால் பாதிக்கப்பட்டுள்ளன.
# 2021 மகாராட்டிர வெள்ளம்

## வரலாறு மற்றும் காலநிலை மாற்றம்

மகாராட்டிராவின் மேற்கு மாவட்டங்கள் பலவற்றில் 22 ஜூலை 2021 முதல் பலத்த மழை பெய்யத் துவங்கியது. 23 ஜூலை 2021 அன்று, என்டிடிவி, செய்தியின் படி மகாராட்டிராவில் கடந்த 40 வருடங்களில் இல்லாத அளவில் அதிக மழைப்பொழிவைக் கண்டதாக அறிவித்தது.  
மகாராட்டிரா முழுவதும் பெரிய அளவிலான வெள்ளம் ஏற்பட்டதில் காலநிலை மாற்றத்தின் முக்கியப் பங்கு உள்ளது. சேகரிக்கப்பட்ட தரவுகளின்படி, வெள்ளம் ஏற்பட்ட பகுதிகள் உட்பட இந்தியா முழுவதும் பரவலாகத் தீவிர மழையானது மூன்று மடங்கு அதிகமாகப் பெய்துள்ளது. உள்ளூர் வானிலை அறிக்கையின்படி வங்காள விரிகுடாவில் குறைந்த காற்றழுத்த தாழ்வு நிலை உருவாகியதைச் சுட்டிக்காட்டியது. அரபிக்கடலிலிருந்து வீசும் பருவமழை மேற்கு நோக்கி நிலைகொண்டது. இது மேற்கத்திய அரபிக் கடலிலிருந்து ஈரப்பதத்தை அசாதாரண அளவு கொண்டு வந்து, ஒரு வாரக் காலத்திற்குள் மகாராட்டிர முழுவதும் பலத்த முதல் தீவிர மழையாக பெய்தது. ஏப்ரல் 2021இல், பருவநிலை தாக்க ஆராய்ச்சிக்கான பாட்ஸ்டாம் நிறுவனம் பருவமழை மாற்றம் இந்தியத் துணைக்கண்டத்தின் பருவமழையினைப் பெரிதும் பாதிக்கும் என்று அறிவித்தது.
# 2021 மகாராட்டிர வெள்ளம்

## பாதிப்பு மற்றும் மீட்பு நடவடிக்கைகள்

இருந்து தண்ணீர் திறந்து விடப்படுகிறது]]  
இம்மழையினால் மிகவும் பாதிக்கப்பட்ட பகுதிகளாக ராய்கட், இரத்தினகிரி, சிந்துதுர்க், சாத்தாரா, சாங்குலி மற்றும் கோல்ஹாப்பூர் மாவட்டங்களாகும். இந்த கனமழை காரணமாக, இம்மாவட்டங்களில் 1,020க்கும் மேற்பட்ட கிராமங்கள் பாதிக்கப்பட்டுள்ளன; 375,000 க்கும் அதிகமான மக்கள் வெளியேற்றப்பட்டுள்ளனர். இவர்களில் சுமார் 206,000 பேர் சாங்லி மாவட்டத்தைச் சேர்ந்தவர்கள் மற்றும் சுமார் 150,000 பேர் கோல்ஹாப்பூர் மாவட்டத்தைச் சேர்ந்தவர்கள்.  
பல்வேறு உள்கட்டமைப்பு வசதிகள் பாதிக்கப்பட்டுச் சேதமடைந்தன. சுமார் 800 பாலங்கள் வெள்ளத்தில் மூழ்கியுள்ளன. பல்வேறு கிராமங்களுக்கிடையேயான தொடர்பு துண்டிக்கப்பட்டுள்ளது சுமார் 700 கிராமங்களின் குடிநீர் விநியோகம் பாதிக்கப்பட்டுள்ளது. மழையால் சுமார் 14,700 மின்சார மின்மாற்றிகள் சேதமடைந்தன. இதனால் பெரும்பான்மையான பகுதிகளில் மின் விநியோகம் பாதிக்கப்பட்டுள்ளது. பாரதிய ஜனதா கட்சியின் மகாராட்டிர மாநில சட்டமன்ற உறுப்பினர்கள் வெள்ள நிவாரண நிதியாக தமது ஒரு மாத சம்பளத்தை வழங்குவதாக அறிவித்தனர்.
# ரம்யா சுப்பிரமணியன்

**வி. ஜே. ரம்யா** என்று அழைக்கப்படும் **ரம்யா சுப்ரமணியன்** (*Ramya Subramanian*) என்பவர் ஒரு இந்திய நடிகை மற்றும் தொலைக்காட்சி தொகுப்பாளர் ஆவார். இவர் தமிழ்த் திரைப்படத் துறையில் பணியாற்றுகிறார்.
# ரம்யா சுப்பிரமணியன்

## தொழில்

2004 இல் மிஸ் சென்னை போட்டியில் ரம்யா பங்கேற்றார் விஜய் தொலைக்காட்சியில் *கலக்கப்போவது யாரு?*, *உங்களில் யார் அடுத்த பிரபுதேவா?*, *நம்ம வீட்டு கல்யாணம்*, *கேடி பாய்ஸ் கில்லாடி கேல்ஸ்* உள்ளிட்ட தொலைக்காட்சி நிகழ்ச்சிகளை இவர் தொகுத்து வழங்கினார். திருமணத்திற்குப் பிறகு, இவர் தொலைக்காட்சி பணிகளைக் குறைத்துக் பிற வேலையில் கவனம் செலுத்த அதிக விருப்பத்துடன் இருப்பதாக குறிப்பிட்டார்.  
2007 ஆம் ஆண்டில், ரம்யா *மொழி* படத்தின் மூலம் திரைப்பட நடிகையாக அறிமுகமானார். 2015 இல் மணிரத்னத்தின் *ஓ காதல் கண்மணி* படத்தில் துல்கர் சல்மானின் தோழி அனன்யாவாக தோன்றினார். அதே ஆண்டில், இவர் 92.7 பிக் வானொலியில் தொகுப்பாளர் ஆனார். இவர் 2019 ஆகத்து மாதத்திற்கான *வி இதழின்* உடற்பயிற்சி சிறப்பு இதழின் அட்டைப்படத்தில் இடம்பெற்றார்.
# ரம்யா சுப்பிரமணியன்

## தனிப்பட்ட வாழ்க்கை

ரம்யா சென்னையில் பிறந்தார். பத்மா சேஷாத்ரி பால பவனில் 10 ஆம் வகுப்பு வரையிலான பள்ளிப்படிப்பை முடித்தார். பின்னர் ஆதர்ஷ் வித்யாலயாவில் தனது 11 வது மற்றும் 12 வது படிப்பை தொடர்ந்தார். பின்னர் இவர் சென்னை எம். ஓ. பி. வைணவ மகளிர் கல்லூரியில் காட்சித் தொடர்பியலில் இளம் அறிவியல் பட்டம் பெற்றார்.  
இவர் 2014 இல் அபர்ஜித் ஜெயராமனை மணந்தார், இந்த இணையர் 2015 இல் பிரிந்தனர்.
# ரம்யா சுப்பிரமணியன்

## திரைப்படவியல்

| 2007 | *மொழி* | பண்ணையாரின் மகள் |  |
| --- | --- | --- | --- |
| 2011 | *மங்காத்தா* | செய்தியாளர் |  |
| 2015 | *ஓ காதல் கண்மணி* | அனன்யா |  |
| *மாசு என்கிற மாசிலாமணி* | செய்தியாளர் |  |  |
| 2017 | *வனமகன்* | ரம்யா |  |
| 2019 | *கேம் ஓவர்* | வர்ஷா | இருமொழி திரைப்படம் (தமிழ் மற்றும் தெலுங்கு) |
| *ஆடை* | ஜெனிபர் |  |  |
| 2021 | *மாஸ்டர்* | ரம்யா |  |
| *சங்கத்தலைவன்* | லட்சுமி |  |  |
# குலிசெட்டா

***குலிசெட்டா*** என்பது *(Culiseta)* கொசுக்களின் பேரினங்களுள் ஒன்றாகும். பெரும்பாலான *குலிசெட்டா* சிற்றினங்கள் குளிர்ச்சியை விரும்புகின்றன. மேலும் குளிர்ச்சியான காலங்களில் வெப்பமான தட்பவெப்பநிலைகளில் காணப்படும். இவை வெப்பம் குறைவான அதிக உயரமான வாழிடங்களில் மட்டுமே காணப்படும். தெற்கு கலிபோர்னியாவில் காணப்படும் சிற்றினங்கள் பெரும்பாலான கொசு இனங்களைக் காட்டிலும் பெரியவை. குறிப்பாக *கு. இனோர்னாடா, கு. பார்டிசெப்சு மற்றும் சி. இன்சிடென்சு.* இந்த சிற்றினங்கள் ஆண்டு முழுவதும் தெற்கு கலிபோர்னியாவில் காணப்படுகின்றன. இவை பறவைகள், கால்நடைகள், கொறித்துண்ணிகள், ஊர்வன மற்றும் மனிதர்கள் உள்ளிட்ட முதுகெலும்பு இனங்களின் இரத்தத்தினை உறிஞ்சுகின்றன. கொசுக்களின் இளம் உயிரிகள் பெரும்பாலும் சதுப்புநிலம், குளங்கள், நீரோடைகள், சாக்கடைகள், மற்றும் பாறையில் காணப்படும் குளங்களில் காணப்படும். ஆனால் ஆப்பிரிக்கச் சிற்றினங்கள் மரப் பொந்துகளில் காணப்படும் ("பைடோடெலிமாட்டா"). பொதுவான கிழக்கு பாலேர்க்டிக் இனங்கள் கிணறுகள் மற்றும் பாறையில் உள்ள குளங்களில் காணப்படுகின்றன. பல ஆஸ்திரேலிய இனங்கள் நிலத்தின் கீழ் வாழ்கின்றன. முதுகெலும்பிகளின் இரத்தத்தினை உறிஞ்சும் பெண் கொசுக்களின் பண்பு குறித்து அதிகம் அறியப்படவில்லை. பெரும்பாலான சிற்றினங்கள் பறவைகள் மற்றும் பாலூட்டிகளை இரத்தத்தினை உறிஞ்சுகின்றன. ஆனால் ஒரு சில சிற்றினங்கள் ஊர்வனவற்றின் இரத்தத்தினை உறிஞ்சுகின்றன. பல இனங்கள் வீட்டு விலங்குகளின் இரத்தத்தினை உறிஞ்சுகின்றன. எப்போதாவது மனிதர்களைக் கடிக்கின்றன. சில சிற்றினங்கள் மகரந்தச் சேர்க்கையிலும் பங்குகொள்கின்றன.  
*குலிசெட்டா* சிற்றினங்கள் தென் அமெரிக்காவைத் தவிர உலகின் பல பாகங்களிலும் காணப்படுகின்றன.
# லோவ்லினா போர்கோஹைன்

**லோவ்லினா போர்கோஹைன்** (**Lovlina Borgohain** (பிறப்பு: 2 அக்டோபர் 1997) இந்தியாவின் அசாம் மாநிலத்தின் கோலாகாட் நகரத்தைச் சேர்ந்த பெண் குத்துச்சண்டை வீராங்கனை ஆவார். இவர் 2020-ஆம் ஆண்டில் அருச்சுனா விருது வென்றார். இவர் 2021 டோக்கியோ ஒலிம்பிக் போட்டியில் குத்துச் சண்டைப் போட்டியில் பெண்கள் பிரிவில் ஜெர்மனி வீராங்கனை நாடின் அபெர்ட்ஸ் மற்றும் தைவான் நாட்டின் சென் நயின் சிங்கை வென்று பதக்கப் பட்டியலில் இடம் பெற்றார்.
# லோவ்லினா போர்கோஹைன்

## 2020 தோக்கியோ ஒலிம்பிக்கில் வெண்கலப் பதக்கம்

2020 தோக்கியோ ஒலிம்பிக் போட்டியில் மகளிர் 69 கிகி பிரிவில் 2021 ஆம் ஆண்டு ஆகத்து 4 அன்று நடைபெற்ற அரை இறுதிப்போட்டியில் துருக்கியின் புசேனாஸ் சுர்மீனெலி என்பவரிடம் தோற்றார். இருப்பினும் இவர் இப்பிரிவில் வெண்கலப் பதக்கத்துடன் நிறைவு செய்தார். விஜேந்தர் சிங் மற்றும் மேரி கோம் ஆகியோருக்குப் பிறகு ஒலிம்பிக் போட்டிகளில் பதக்கம் வென்ற குத்துச்சண்டை வீரரானார்.
# சந்தியா பௌரி

**சந்தியா பௌரி**(*Sandhya Bauri*) (பிறப்பு: செப்டம்பர் 2, 1951) ஓர் அரசியல்வாதியும், சமூக சேவகரும், இந்தியப் பொதுவுடமைக் கட்சி (மார்க்சிஸ்ட்) வேட்பாளராக இந்திய மாநிலமான மேற்கு வங்காளத்தின் விஷ்ணுபூர் தொகுதியில் இருந்து தேர்ந்தெடுக்கப்பட்ட நாடாளுமன்ற உறுப்பினருமாவார்.
# சந்தியா பௌரி

## ஆரம்ப கால வாழ்க்கை

சந்தியா, செப்டம்பர் 2, 1951 அன்று பாங்குரா மாவட்டம் (மேற்கு வங்காளம்) கத்ராவில் பிறந்தார். இவர் பிப்ரவரி 28, 1972 அன்று நிமாய் சரண் பௌரி என்பவரை மணந்தார். இவர்களுக்கு நான்கு மகள்கள் உள்ளனர். இவரது மகள்களில் ஒருவரான சுஷ்மிதா பௌவுரியும் நாடாளுமன்ற உறுப்பினராக இருந்தார்.
# சந்தியா பௌரி

## கல்வியும் தொழிலும்

- மேற்கு வங்காளத்தின் பங்குரா கிறிஸ்தவ கல்லூரியில் இளங்கலை பட்டம் பெற்றார்.
- இவர் முதன்முதலில் 1996 இல் பதினோராவது மக்களவைக்குத் தேர்ந்தெடுக்கப்பட்டார். 1996 முதல் 1997 வரை பதவியிலிருந்தார்.
- உணவு, வழங்கல் மற்றும் பொது விநியோகக் குழு உறுப்பினாரக இருந்தார்.
- பெண்கள் வலுவூட்டல் குழு உறுப்பினர்.
- உறுப்பினர், ஆலோசனைக் குழு, நல அமைச்சகம்
- இவர் 1999 இல் மூன்றாவது முறையாக பதின்மூன்றாவது மக்களவைக்குத் தேர்ந்தெடுக்கப்பட்டார். 1999-2004 ஆம் ஆண்டில், பதவியிலிருந்தார்.
- உறுப்பினர், தொழிலாளர் மற்றும் நலன்புரி குழு
- உறுப்பினர், ஆலோசனைக் குழு, துணி அமைச்சகம்
# சந்தியா பௌரி

## சிறப்பு ஆர்வங்களும் சமூக நடவடிக்கைகளும்

இவர் பெண்கள் மற்றும் குழந்தைகள் வளர்ச்சி, தாழ்த்தப்பட்ட மற்றும் பலவீனமான பிரிவினரின் மேம்பாட்டுக்காக பணியாற்றியுள்ளார். இவர் குழந்தைகளுக்கான நாடகங்களையும் ஏற்பாடு செய்துள்ளார். ஓய்வு நேரத்தில் வாசிப்பது, எழுதுவது மற்றும் விளையாடுவதை விரும்புகிறார். கேரம் மேசைப் பந்தாட்டம், போன்ற உட்புற விளையாட்டுகளையும் விளையாடுகிறார்.
# சுஷ்மிதா பௌரி

**சுஷ்மிதா பௌரி** (*Susmita Bauri*) (பிறப்பு ஜனவரி 1975 5) ஓர் இந்திய அரசியல்வாதியாவார். இந்தியப் பொதுவுடமைக் கட்சி (மார்க்சிஸ்ட்) சார்பில் மேற்கு வங்காளத்தின் பிஷ்ணுபூர் மக்களவைத் தொகுதியிலிருந்து பதினான்காவது மக்களவைக்கும், பதினைந்தாவது மக்களவைக்கும் தேர்தெடுக்கப்பட்டார்.  
நிமாய் சரண் பௌரி - சந்தியா பௌரி தம்பதியின் மகளான இவர் கொல்கத்தா பல்கலைக்கழகத்தின் ஹஜ்ரா சட்டக் கல்லூரியிலிருந்து சட்டம் பயின்றார். ஒரு வழக்கறிஞராக இவர் ஏழை மக்களுக்கு, குறிப்பாக படிப்பறிவற்ற பெண்களுக்கு இலவச சட்ட உதவிகளை வழங்குகிறார். பௌரி சமூகத்தைச் சேர்ந்த இவரது தாயார் சந்தியா பௌரி, அதே தொகுதியில் மூன்று முறை மக்களவை உறுப்பினராக இருந்தார்.  
பதினான்காவது மக்களவையில் இவர் சமூக நீதி மற்றும் அதிகாரமளித்தல் குழுவிலும், ஆற்றல் நிலைக்குழு உறுப்பினராகவும் இருந்தார். பதினைந்தாவது மக்களவையில் இவர் ரசாயனங்கள் மற்றும் உரங்கள் குழுவிலும், அவையில் உறுப்பினர்கள் இல்லாதிருப்பதற்கான குழு உறுப்பினராகவும் இருந்தார்.
# கிராஸ் ரூட் பிலிம் கம்பெனி

**கிராஸ் ரூட் பிலிம் கம்பெனி** (*Grass Root Film Company*) என்பது இந்திய திரைப்பட தயாரிப்பு நிறுவனம் ஆகும். இது இயக்குநர் வெற்றிமாறனால் நிறுவப்பட்டது. இந்நிறுவனம் *மீகா என்டர்டெயின்மென்ட்* உடன் இணைந்து உதயம் என். எச். 4 படத்தின் வழியாக திரைப்பட தயாரிப்பில் நுழைந்தது. பின்னர் நிறுவனமானது *உண்டர்பார் பிலிம்சுடன்* இணைந்து 2013 இல் தயாரிக்கப்பட்ட பல திரைப்படத் திட்டங்களில் பணியாற்றியது. அதன் பின்னர் பல தமிழ்த் திரைப்படங்களைத் தயாரித்தது.
# கிராஸ் ரூட் பிலிம் கம்பெனி

## திரைப்படவியல்

| - | 2013 | *உதயம் என். எச். 4* |
| --- | --- | --- |
| - | 2014 | *பொறியாளன்* |
| 2015 | *காக்கா முட்டை* | குழந்தைகளுக்கான சிறந்த திரைப்படத்திற்கான தேசிய திரைப்பட விருது |
| 2016 | *விசாரணை* | தமிழில் சிறந்த திரைப்படத்திற்கான தேசிய திரைப்பட விருது |
| 2016 | *கொடி* |  |
| 2018 | *அண்ணனுக்கு ஜே* |  |
| 2018 | *வட சென்னை* |  |
| 2019 | *மிக மிக அவசரம்* |  |
| 2021 | *சங்கத்தலைவன்* | } |
# தேசிய மருந்தியல் கல்வி மற்றும் ஆராய்ச்சி நிறுவனம்

**தேசிய மருந்தியல் கல்வி மற்றும் ஆராய்ச்சி நிறுவனம்** (*National Institute of Pharmaceutical Education and Research, Raebareli*) இந்தியாவின் உத்தரப்பிரதேச மாநிலத்திலுள்ள ரேபரேலி நகரத்தில் 2008 ஆம் ஆண்டு நிறுவப்பட்டது. இது லக்னோவில் உள்ள போக்குவரத்து வளாகத்திலிருந்து இயங்கும் இந்திய பொது மருந்தியல் ஆராய்ச்சி பல்கலைக்கழகமாகும். இந்தியாவின் இரசாயனம் மற்றும் உர அமைச்சகத்தின் கீழ் உள்ள ஏழு தேசிய மருந்து கல்வி மற்றும் ஆராய்ச்சி நிறுவனங்களின் ஒரு பகுதியாக இந்நிறுவனம் இயங்குகிறது. மருந்து அறிவியலில் முதுநிலை மற்றும் முனைவர் பட்டங்களையும் நிறுவனம் வழங்குகிறது. தேசிய முக்கியத்துவம் வாய்ந்த ஒரு நிறுவனமாகவும் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கிய பங்கும் வகிக்கிறது. மருந்து உற்பத்தியில் பரந்த அளவிலான திறன்களுடன் இந்தியாவின் அறிவியல் அடிப்படையிலான தொழில்களில் முன்னணியில் தேசிய மருந்தியல் கல்வி மற்றும் ஆராய்ச்சி நிறுவனம் உள்ளது.  
இந்த நிறுவனத்தில் 2 ஆண்டு முதுநிலை பட்டப்படிப்புகள் மூன்று பிரிவுகளில் வழங்கப்படுகின்றன. லக்னோவிலுள்ள மத்திய மருந்து ஆராய்ச்சி நிறுவனம் இந்நிறுவனத்திற்கான வழிகாட்டி நிறுவனமாக செயல்படுகிறது. மருந்து அறிவியலில் முனைவர் பட்டப்படிப்பு, மருந்து விநியோகம், மருந்தியல் மற்றும் உயிரி-மருந்தியல் ஆகியவற்றில் நிறுவனத்திற்குத் தேவையான வழிகாட்டுதல்களை வழங்குகிறது. இரண்டாம் ஆண்டு முதுநிலை மாணவர்கள் மற்றும் ஆராய்ச்சி அறிஞர்களுக்கு மத்திய மருந்து ஆராய்ச்சி நிறுவனம் பயிற்சி அளிக்கிறது.
# தேசிய மருந்தியல் கல்வி மற்றும் ஆராய்ச்சி நிறுவனம்

## வளாகம்

தேசிய மருந்தியல் கல்வி மற்றும் ஆராய்ச்சி நிறுவனம் லக்னோவின் ஈரா லால் யாதவ் தொழினுட்ப மற்றும் மேலாண்மை நிறுவன வளாகத்தில் அமைந்துள்ள ஒரு போக்குவரத்து வளாகத்தில் இயங்குகிறது.
# தேசிய மருந்தியல் கல்வி மற்றும் ஆராய்ச்சி நிறுவனம்

## ஒத்துழைப்புகள்

- இந்திய தொழில்நுட்ப நிறுவனம் கான்பூர்
- சஞ்சய் காந்தி முதுகலை மருத்துவ அறிவியல் நிறுவனம்
- தில்லி மருந்து அறிவியல் மற்றும் ஆராய்ச்சி பல்கலைக்கழகம்
- இந்திய தொழில்நுட்ப நிறுவனம் ரூர்கி
- இந்திய மருந்து மற்றும் மருந்து பொருட்கள் நிறுவனம், அரித்வார்
- நறுமணம் மற்றும் வாசனை மேம்பாட்டு நிறுவனம், கன்னோசி
- ஈரா பல்கலைக்கழகம்
- பாபாசாகேப் பீம்ராவ் அம்பேத்கர் பல்கலைக்கழகம்
# தேசிய மருந்தியல் கல்வி மற்றும் ஆராய்ச்சி நிறுவனம்

## இதனையும் காண்க

- தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்
- தேசிய மருந்தியல் கல்வி மற்றும் ஆராய்ச்சிக் கழகம், மொகாலி
# லீஷா எக்லேர்ஸ்

**லீஷா எக்லேர்ஸ்** (*Leesha Eclairs*) என்பவர் ஒரு இந்திய தொலைக்காட்சி மற்றும் திரைப்பட நடிகை ஆவார். குறிப்பாக இவர் தமிழ் தயாரிப்புகளில் பணியாற்றியுள்ளார்.
# லீஷா எக்லேர்ஸ்

## தொழில்

லீஷா எக்லேர்ஸ் நடிப்புத் தொழிலுக்கு வருவதற்கு முன் எத்திராஜ் மகளிர் கல்லூரியில் படிப்பை முடித்தார். 2016 ஆம் ஆண்டின் இறுதியில், இவர் ஒரே நேரத்தில் ஏழு திரைப்படங்களில் பணிபுரிந்தார். அந்த ஏழு படங்களில் மிக முக்கியமான மற்றும் இவரது முதல் வெளியீடாக, *பலே வெள்ளையத்தேவா* (2016) படம் வந்தது. அந்த படத்தில் இவர் எதிரியின் மகளாக நடித்தார். மற்ற படங்களாக விஜய் வசந்திற்கு ஜோடியாக வெளியிடப்படாத திகில் படமான *மை டியர் லிசாவும்* , நிதின் சத்யவுடன் இணைந்து நடித்த *சிரிக்க விடலாமா* என்ற நகைச்சுவை நாடகப் படமும் அடங்கும். சமூக நாடகப்படமான *பொது நலன் கருதி* (2019) இல் இவர் குழும நடிகர்களிடையே ஒருவராக தோன்றினார். அதில் சந்தோஷ் பிரதாப்பின் கதாபாத்திரத்தின் மீது காதல் கொண்டவராக நடித்தார்.  
2018 அக்டோபரில், லீஷா நடித்த முதல் தொலைக்காட்சிப் தொடரான *கண்மணி* சன் தொலைக்காட்சியில் ஒளிபரப்பாகத் தொடங்கியது. இந்தத் தொடரில் அவர் முக்கியக் கதாபாத்திரத்தில் நடித்தார், மேலும் இந்த தொடருக்காக லீஷா இடம்பெறும் காட்சிகள் ஜார்ஜியா மற்றும் இந்தியாவில் படமாக்கபட்டன.  
லீஷா சத்யசிவாவின் இரட்டை மொழிப் படமான *மடை திறந்து* (2020) படத்தில் நடித்தார். அதில் இவர் ஒரு பாரம்பரிய தென்னிந்திய பெண்ணாக நடித்தார்.வெளியிட்டுகுத் தயாராக உள்ள *பிரியமுடன் பிரியா* என்ற காதல் நாடகப் படத்தில் இவர் முக்கியக் கதாபாத்திரத்தில் நடித்துள்ளார்.
# லீஷா எக்லேர்ஸ்

## திரைப்படவியல்

### தொலைக்காட்சி

| 2018 - 2020 | *கண்மணி* | சௌந்தர்யா | தமிழ் | } |
| --- | --- | --- | --- | --- |
# லீஷா எக்லேர்ஸ்

## திரைப்படவியல்

### திரைப்படங்கள்

| 2016 | *பலே வெள்ளையத் தேவா* | பிரியா | தமிழ் |  |
| --- | --- | --- | --- | --- |
| 2019 | *பொது நலன் கருதி* | தமிழ் |  |  |
| 2020 | *மடை திறந்து* | பூர்வி | தமிழ் | தயாரிப்பிற்குப்பின் |
| 2020 | *1945* | தெலுங்கு | தயாரிப்பிற்குப்பின் |  |
| 2020 | *மை டியர் லிசா* | லிசா | தமிழ் | தயாரிப்பிற்குப்பின் |
| 2020 | *பிரியமுடன் பிரியா* | பிரியா | தமிழ் | தயாரிப்பிற்குப்பின் |
| 2020 | *சிரிக்க விடலாமா* | தமிழ் | தயாரிப்பிற்குப்பின் |  |
| 2020 | *ஈடிலி* | தமிழ் | தயாரிப்பிற்குப்பின் | } |
# சுலப் பன்னாட்டுச் சமூக சேவை நிறுவனம்

**சுலப் பன்னாடு** (*Sulabh International*) என்பது இந்தியாவைத் தளமாகக் கொண்ட சமூக சேவை அமைப்பாகும், இது மனித உரிமைகள், சுற்றுச்சூழல் சுகாதாரம், மரபுசாரா எரிசக்தி ஆதாரங்கள், கழிவு மேலாண்மை மற்றும் கல்வி மூலம் சமூக சீர்திருத்தங்களை மேம்படுத்துவதற்காகச் செயல்படுகிறது. இந்த அமைப்பு 50,000 தொண்டர்களைக் கொண்டுள்ளது. சுலாப் பன்னாட்டு அமைப்பு இந்தியாவின் மிகப்பெரிய இலாப நோக்கற்ற அமைப்பாகும். இந்நிறுவனத்திற்கு 2016ம் ஆண்டில் காந்தி அமைதிப் பரிசு வழங்கப்பட்டது.
# சுலப் பன்னாட்டுச் சமூக சேவை நிறுவனம்

## வரலாறு

சுலப் பன்னாட்டமைப்பு பிந்தேசுவர் பதக்கு என்பவரால் 1970ல் பீகார் மாநிலத்தில் 50,000 தொண்டர்களுடன் நிறுவப்பட்டது. துடைத்தழித்தல் இல்லாத இரண்டு குழி கழிவறை *(சுலாப் சவுசாலயா)* இவர்களின் அரிய படைப்பாகும். பாதுகாப்பான மற்றும் சுகாதாரமான மனித கழிவுகளை அகற்றும் தொழில்நுட்பம்; கட்டுமானம் & பராமரித்தல் என்ற புதிய கருத்து, பொது கழிப்பறைகளைப் பணம் செலுத்திப் பயன்படுத்துதல் என்ற திட்டத்துடன் சுலப் வளாகம் இவர்களது திட்டமாகும். குளியல், சலவை மற்றும் சிறுநீர் வசதியுடன் கூடிய இந்த வசதியினை தினமும் சுமார் பத்து மில்லியன் மக்கள் பயன்படுத்துகின்றனர். கழிவுகளிருந்து உயிரிவளி மற்றும் உயிர் உரம் உருவாக்கும் திட்டம், நிறுவனங்கள் மற்றும் தொழிலகங்களுக்கான நடுத்தர திறன் கொண்ட குறைந்த பராமரிப்பு கழிவு நீர் சுத்திகரிப்பு நிலையங்கள் இவர்களின் பங்களிப்பாகும். புது தில்லியில் ஆங்கில-நடுத்தர பொதுப் பள்ளி மற்றும் ஏழை குடும்பங்களைச் சேர்ந்த சிறுவர் சிறுமிகளுக்கு, குறிப்பாகத் துப்பரவு பணியாளர் குடும்பத்தினைச் சார்ந்தவர்களுக்குப் பயிற்சியளிப்பதற்காக நாடு முழுவதும் உள்ள மையங்கள் உள்ளடக்கியது. இதனால் துப்பரவு பணியாளர்களின் குழந்தைகள் வேலைவாய்ப்பிற்காகப் போட்டியிட முடியும்.
# சுலப் பன்னாட்டுச் சமூக சேவை நிறுவனம்

## நிறுவனம்

1996ஆம் ஆண்டு ஜூன் மாதம் துருக்கியின் இசுதான்புல்லில் நடைபெற்ற வாழிடம்- II மாநாட்டில் சுலப்பின் துப்புரவு முறையை உலகளாவிய "நகர்ப்புற சிறந்த பயிற்சி" என்று ஐக்கிய நாடுகளின் மனித குடியேற்ற மையம் பாராட்டியுள்ளது. ஐக்கிய நாடுகள் அவையின் பொருளாதார மற்றும் சமூக சபை இதன் பணிகளை அங்கீகரிப்பதற்காக சுலாபிற்கு சிறப்பு ஆலோசனை தகுதியினை வழங்கியது.  
மனித கழிவுகளை அகற்றுவது மற்றும் சமூக சீர்திருத்தங்கள் குறித்த சுலாப் திட்டம் 35,000 பேருக்கு நேரடியாக வேலைவாய்ப்புகளை வழங்கியதாகவும், 10,000,000 (1 கோடி) மனித நாட்களை உருவாக்கி, 240 நகரங்களை மனிதனே கழிவுகளை அகற்றும் நிலையினை மாற்றியது.  
சுலப் பல்வேறு தேசிய மற்றும் பன்னாட்டு அமைப்புகளோடு ஒருங்கிணைந்து செயலாற்றி வருகிறது. பிரித்தானியக் குழு, யுஎசுஏட், பிஓஅர்ர்டிஏ, ஜெர்மன் அமைப்பு, ஐரோப்பிய ஒன்றிய ஆணையம், பெல்ஜியம், ஜிஈஆரீஎசு, பிரான்சு, சிஈஈஐசி, எச்ஆர்ஐஈஈ, சீனா மற்றும் இடச்சு நிறுவனமான கசுகோனிங் மற்றும் யூரோகன்சல்டண்ட் ஆகியன குறிப்பிடத்தக்க நிறுவனங்களாகும்.  
2006ஆம் ஆண்டிற்கான மனித மேம்பாட்டுச் சுட்டெண் அறிக்கையின் 124ஆம் பக்கத்தில் சுலாப் குறித்துக் குறிப்பிட்டுள்ளது. இந்தியாவில் ஏழைகளுக்குச் சுகாதாரம் கொண்டு வந்ததற்காக சுலப் பாராட்டப்பட்டது.  
அக்டோபர் 2007இல், சுலாப் மலிவு விலையிலான கழிப்பறையினை வடிவமைத்தது. இதன் மூலம் மனித கழிவுகளை உயிரிவளி மற்றும் உரமாக மறுசுழற்சி செய்யலாம்.  
பதக்கின் பணிகள் மற்றும் பங்களிப்புகளுக்காக 2009 ஸ்டாக்ஹோம் நீர் பரிசை இந்நிறுவனம் பெற்றது. சுலப் பன்னாட்டு நிறுவனம் 2016ஆம் ஆண்டிற்கான காந்தி அமைதி பரிசை அட்சயப் பாத்திரம் அறக்கட்டளையுடன் இணைந்து 2019இல் பகிர்ந்துகொண்டது.
# சுலப் பன்னாட்டுச் சமூக சேவை நிறுவனம்

## சுலாப் சர்வதேச கழிப்பறைகள் அருங்காட்சியகம்

டெல்லியில் உள்ள சுலப் பன்னாட்டு நிறுவன வளாகத்தில், சுகாதாரம் மற்றும் கழிப்பறைகளின் வரலாற்றுக்காக அர்ப்பணிக்கப்பட்ட “சுலப் பன்னாட்டு கழிப்பறைகள் அருங்காட்சியகம்” அமைக்கப்பட்டது.
# சுலப் பன்னாட்டுச் சமூக சேவை நிறுவனம்

## திறனாய்வு

முகுல் சர்மா (2017) போன்ற அறிஞர்களால் இந்த அமைப்பு விமர்சனத்திற்கு உள்ளது. சாதி மற்றும் இயற்கை: தலித்துகள் மற்றும் இந்தியச் சுற்றுச்சூழல் அரசியல் என்ற புத்தகத்தில் சுலப் பன்னாட்டமைப்பு கடுமையான விமர்சனங்களுக்கு உள்ளாகியது. சர்மாவின் விமர்சனம் முக்கியமாக ஒரு பிராமண மற்றும் காந்திய ஆர்வலர் பிந்தேசுவர் பதக்கு எவ்வாறு மனித கழிவுகளை அகற்றுவது மற்றும் பொதுவாகத் துப்புரவுப் பணிகள் போன்ற சாதி அடிப்படையிலான தொழிலைக் கையாளும் போது ஆதரவளிக்கும் மற்றும் மகிமைப்படுத்தும் முறைகளைப் பயன்படுத்துகிறார்.
# ஏக்னையா ஆறு

**ஏக்னையா** (*Eknaiya*) என்பது இந்தியாவின் உத்தரப்பிரதேச மாநிலத்திலுள்ள காசீப்பூர் மாவட்டத்தில் பாய்கின்ற ஒரு சிறிய ஆறாகும். கர்மனாசா ஆற்றின் இயற்கையான துணை நதியாகவும் ஏக்னையா ஆறு கருதப்படுகிறது. கங்கை நதியை கர்மனாசா நதியுடன் இணைப்பதில் ஏக்னையா ஆறு முக்கியப்பங்கு வகிக்கிறது. சமானியா நகரத்தில் தொடங்கும் ஏக்னையா ஆறு கம்சார் பகுதியிலுள்ள தேவைதா கிராமத்தில் முடிவடைகிறது. முற்காலத்தில் பல பெரிய ஆறுகளைக் கொண்ட ஒரு பெரிய நதியாக இருந்த ஏக்னையா காலப்போக்கில் மெல்ல மெல்ல வறண்டு போகத் தொடங்கியது. தற்காலத்தில் பெரும்பாலும் இதை ஓர் இயற்கையான கால்வாய் என குறிப்பிடுகின்றனர்.
# கோத்ரா ஆறு

**கோத்ரா** (*Kodra*) என்பது இந்தியாவின் பீகார் மாநிலத்திலுள்ள கைமூர், உரோத்தாசு ஆகிய மாவட்டங்களில் பாய்கின்ற ஒரு சிறிய ஆறாகும். கைமூர் மலைகளில் உற்பத்தியாகும் கோத்ரா நதியின் ஆற்று முகத்துவாரம் துர்காவதி ஆற்றில் கலக்கிறது. துர்காவதி ஆற்றின் கிளையாறுகளில் ஒன்றாகவும் கோத்ரா நதி கருதப்படுகிறது.
# தேவகி கோபிதாசு

**தேவகி கோபிதாசு** (*Devaki Gopidas*) இந்தியாவின் கேரளாவைச் சேர்ந்த ஓர் அரசியல்வாதியாவார். தேவகி நாடாளுமன்ற உறுப்பினராக இருந்தார். 1962 - 1968 ஆண்டுகளில் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல் சபையான ராஜ்யசபாவில் கேரளாவை பிரதிநிதித்துவப்படுத்தினார்.
# தேவகி கோபிதாசு

## கல்வி

தன்னுடைய பள்ளிப் படிப்பை கோட்டயத்திலும், கல்லூரிக் கல்வியை திருவனந்தபுரத்தில் உள்ள அரசு மகளிர் கல்லூரியிலும் முடித்தார். கல்லூரியில் படிக்கும் போது காங்கிரசு கட்சியில் சேர்ந்து அரசியலில் நுழைந்தார். பின்னர் கொல்கத்தாவில் சட்டம் பயின்றார்.
# தேவகி கோபிதாசு

## தனிப்பட்ட வாழ்க்கை

1918 ஆம் ஆண்டு மே 10 ஆம் தேதி கோட்டயம் மாவட்டம் காரப்புழாவில் ஓர் ஈழவர் குடும்பத்தில் அரங்கசேரி நாராயணன் மற்றும் டி.கே.நாராயணி ஆகியோருக்கு மகளாக தேவகி கோபிதாசு பிறந்தார்.ஆலப்புழா மாவட்டம் வேழப்பிரா கிராமத்தைச் சேர்ந்த கோபிதாசு என்பவரை திருமணம் செய்து கொண்டு கொல்கத்தாவில் குடியேறினார்.
# தேவகி கோபிதாசு

## இறப்பு

1973 ஆம் ஆண்டு மே மாதம் 31 அன்று 65 பேருடன் பறந்த இந்தியன் ஏர்லைன்சு விமானம் 440 பாலம் விமான நிலையத்தை அண்மித்த போது விபத்துக்குள்ளாகியதில் விமானத்தில் பயணம் செய்து உயிரிழந்த 48 பேரில் இவரும் ஒருவராவார்.
# தர்மாவதி ஆறு

**தர்மாவதி ஆறு** (*Dharmawati River*) இந்தியாவின் பீகார் மாநிலத்திலுள்ள கைமூர் மற்றும் உரோத்தாசு மாவட்டங்களில் ஒரு சிறிய ஆறாகப் பாய்கின்றது. தர்மாவதி நதியின் ஆற்று முகத்துவாரம் கைமூரிலுள்ள பஞ்ராவன் கிராமத்தில் கர்மனசா ஆற்றில் கலக்கிறது.  
துர்காவதி ஆற்றின் துணை ஆறாகக் கருதப்படும் தர்மாவதி ஆறு தொடர்ந்து மெல்ல மெல்ல வறண்டு வருகிறது.
# சௌமித்ரா கான்

கான், இந்திய தேசிய காங்கிரசு கட்சியுடன் தனது அரசியல் வாழ்க்கையைத் தொடங்கினார். 2013இல், கத்துல்பூர் தொகுதியிலிருந்து மேற்கு வங்காள சட்டமன்றத்திற்கு தேர்ந்தெடுக்கப்பட்டார். பின்னர், ஆளும் அகில இந்திய திரிணாமுல் காங்கிரசு கட்சிக்கு மாறினார். 2014 இந்திய பொதுத் தேர்தலில், இவர் பிசுணுபூர் தொகுதியிலிருந்து மக்களவைக்கு தேர்ந்தெடுக்கப்பட்டார். 2019ஆம் ஆண்டின் தொடக்கத்தில், மத்தியில் ஆளும் கட்சியான பாரதிய சனதா கட்சிக்கு மாறினார். இவர் கட்சியைவிட்டு வெளியேறியதும், வேலை தேடுபவர்களிடம் பணம் பறித்ததாக இவர் மீது காவலர்களால் வழக்கு பதிவு செய்யப்பட்டது. கொல்கத்தா உயர் நீதிமன்றம் இவரை இவரது தொகுதிக்குள் நுழைய விடாமல் தடுத்தது. இவர் அப்பகுதியில் எந்த அரசியல் பேரணியைக் கூட நடத்தாமல் 78,000 க்கும் அதிகமான வாக்குகள் வித்தியாசத்தில் வெற்றி பெற்றார்.
# சௌமித்ரா கான்

## தனிப்பட்ட வாழ்க்கை

கான், மேற்கு வங்காளத்தின் பாங்குரா மாவட்டத்திலுள்ள துர்லாப்பூரில் தனோஜாய் கான் - சாயா ராணி கான் ஆகியோருக்கு 8 திசம்பர் 1980 அன்று சூன்ரி ஜாதியின் வங்காள இந்துக் குடும்பத்தில் பிறந்தார். இவர் பஞ்சமுரா மகாவித்தியாலயாவில் படித்தார். இவரது மனைவி, சுஜாதா மோண்டல், அகில இந்திய திரிணாமுல் காங்கிரசில் சேர்ந்தபோது, தனது மனைவியை விரைவில் விவாகரத்து செய்யப்போவதாக அறிவித்தார். இது மேற்கு வங்க அரசியலில் தொடர்ந்து சர்ச்சைக்கு வழிவகுத்துள்ளது. ஜங்கிள்மகால் மாநிலத்தை இவர் தனி மாநிலமாகக் கோரியபோது மற்றொரு சர்ச்சை ஏற்பட்டது.
# சௌமித்ரா கான்

## அரசியல் வாழ்க்கை

2011 மேற்கு வங்க சட்டமன்றத் தேர்தலில் , கான் இந்திய தேசிய காங்கிரசு கட்சியின் வேட்பாளராக கத்துல்பூர் தொகுதியில் இருந்து சட்டமன்றத்திற்கு தேர்ந்தெடுக்கப்பட்டார். 12 திசம்பர் 2013 அன்று, இவர் ஆளும் திரிணாமுல் காங்கிரசு கட்சியில் சேர விருப்பம் தெரிவித்தார். மாநில காங்கிரசு பிரிவு பாங்குரா மாவட்டத்தை புறக்கணிப்பதாக இவர் குற்றம் சாட்டினார். நான்கு நாட்களுக்குப் பிறகு,இவர் அதிகாரப்பூர்வமாக திரிணாமுல் காங்கிரசு கட்சியில் சேர்ந்தார். 9 ஜனவரி 2019 அன்று, இவர் பாரதிய ஜனதா கட்சிக்கு மாறினார். பாரதிய ஜனதா கட்சியிலிருந்து விலகி, கானை கட்சியில் சேர்த்ததில் முகுல் ராய், முக்கியப் பங்கு வகித்ததாக தி டைம்ஸ் ஆஃப் இந்தியா செய்தி வெளியிட்டது.  
பிப்ரவரி 2019 இல் கான் பொய்யான வாக்குறுதிகளின் பேரில் வேலை தேடுபவர்களிடமிருந்து பணம் பறித்ததாக குற்றம் சாட்டப்பட்டது. கொல்கத்தா உயர் நீதிமன்றம் இவரை பாங்குராவுக்குள் நுழைவதைத் தடுத்தாலும் இவரை கைது செய்ய முடியாது என்று அறிவித்தது. ஏப்ரல் 12 அன்று, உச்சநீதிமன்றம் இவரது வேட்புமனுவைத் தாக்கல் செய்வதற்காக மாவட்டத்திற்குள் நுழைய அனுமதித்தாலும் இவர் மீதான தடையை ரத்து செய்ய மறுத்தது. கான் இல்லாத நிலையில், அவரது மனைவி சுஜாதா கான் பொதுத் தேர்தலில் இவருக்காக பிரச்சாரம் செய்யத் தொடங்கினார். கான் அதே தொகுதியிலிருந்து 78,047 வாக்குகள் வித்தியாசத்தில் வெற்றிபெற்றார்.
# மோகனா ஆறு

**மோகனா ஆறு** (**Mohana River)** இந்திய மாநிலங்களான சார்க்கண்ட் மற்றும் பீகாரில் உள்ள அசாரிபாக், சத்ரா மற்றும் கயா மாவட்டங்கள் வழியாக பாய்கிறது. மோகனி ஆறு என்றும் மோகனே ஆறு என்றும் வெவ்வேறு பெயர்களால் அழைக்கப்படுகிறது.
# மோகனா ஆறு

## ஆற்றின் பாதை

மோகனா ஆறு பெந்தி கிராமத்திற்கு அருகிலுள்ள அசாரிபாக் பீடபூமியில் உள்ள கோரம்பே பகாரில் உற்பத்தியாகிறது. பெந்தி கிராமம் அசாரிபாக்கு நகரத்திலிருந்து 19.3 கிலோமீட்டர் தொலைவிலுள்ளது. பீடபூமியின் மேல் பகுதியில் மோகனா ஆறு பாய்கிறது. தெற்கில் உள்ள தாமோதர் வடிநிலம், நிரஞ்சனா என்று அழைக்கப்படும் லிலாயன் மற்றும் வடக்கே மோகனா ஆறு ஆகியவற்றுக்கு இடையே ஒரு பரந்த நீர்த்தேக்கத்தை அசாரிபாக் பீடபூமியின் மேற்குப் பகுதி<nowiki/> உருவாக்குகிறது.  
மோகனா ஆறு பின்னர் இட்கோரியைக் கடந்து வடக்கே ஓடி கயா சமவெளியில் இறங்கி, தனுவா கணவாயின் அடிவாரத்தில் உள்ள பெரும் தலை நெடுஞ்சாலை<nowiki/>யைக்கடக்கிறது. இட்கோரிக்கு அருகில் இது சத்ரா-சவுபரன் சாலையை அதன் அகலமான மற்றும் மணல் கால்வாயால் வெட்டுகிறது. 3.2 கிலோமீட்டருக்கு கீழே புத்த கயா<nowiki/>வில் நிரஞ்சனாவுடன் ஐக்கியமாகி புனித நதியான பால்கு ஆறாக உருவாகிறது. பால்கு ஆறு பராபார் மலைகளைக் கடந்ததும் மீண்டும் மோகனா என்ற பெயரைப் பெற்று இரண்டு கிளை ஆறுகளாகப் பிரிகிறது.
# ராஜஸ்தான் (திரைப்படம்)

**ராஜஸ்தான்** (*Rajasthan*) 1999 ஆம் ஆண்டு மே மாதம் 1 ஆம் தேதியன்று ஆர்.கே.செல்வமணி இயக்கிய தமிழ் மொழி திரைப்படமாகும். இந்த படத்தில் சரத்குமார் மற்றும் விஜயசாந்தி நடித்தனர், தலைவாசல் விஜய் , மணிவண்ணன், வடிவேலு மற்றும் தேவன் துணை வேடங்களில் நடித்தனர். இந்த படம் பின்னர் அதே பெயரில் தெலுங்கில் மொழிமாற்றம் செய்யப்பட்டது, சில காட்சிகள் உள்ளூர் நடிகர்களுடன் மீண்டும் படமாக்கப்பட்டது.
# ராஜஸ்தான் (திரைப்படம்)

## நடிகர்கள்

- சரத்குமார்- ஹரிஹரன்
- விஜயசாந்தி - காயத்திரியாக
- ஸ்ரீவித்யா
- தலைவாசல் விஜய்
- மணிவண்ணன்
- பிருத்விராஜ்
- வடிவேலு
- தேவன்
- பிரகாஷ் ராஜ்
- மஞ்சுளா
- தளபதி தினேஷ்
- அல்போன்சா (சிறப்புத் தோற்றம் )
# ராஜஸ்தான் (திரைப்படம்)

## பாடல்கள்

- "ஜெய் ஜவான்" - அருண்மொழி , டி. எல். மகராஜன்
- "மச்சான்" - எஸ். ஜானகி
- ஜில் ஜிலாரா - மனோ , சுனந்தா
- "சொர்கத்தில்" - சங்கர் மகாதேவன்
- "சிறகடிக்ரா" - எஸ். என். சுரேந்தர்
# பி. என். அக்சர்

**பரமேஷ்வர் நாராயண் ஹக்சர்** (**Parmeshwar Narayan Haksar** (4 செப்டம்பர் 1913 – 25 நவம்பர் 1998) முன்னாள் இந்தியப் பிரதமர் இந்திரா காந்தியின் முதன்மைச் செயலராக (1971–73) நன்கு அறியப்பட்ட இந்திய வெளியுறவுத் துறை அதிகாரி மற்றும் இராஜதந்திரி ஆவார். இவர் இந்தியத் திட்டக் குழுவின் துணைத் தலைவராக இருந்தவர். மேலும் இவர் ஜவகர்லால் நேரு பல்கலைக்கழகத்தின் துணை வேந்தராக பணியாற்றியவர். காஷ்மீரப் பண்டிதரான பி. என். ஹக்சர் இந்திரா காந்தியின் நம்பிக்கைப் பெற்றவர்களில் ஒருவராவர்.  
பி. என். ஹக்சர் இந்திய காப்பீட்டு நிறுவனங்கள் மற்றும் வங்கிகள் மற்றும் வெளிநாட்டவர் எண்ணெய் நிறுவனங்களை நாட்டுடமை ஆக்க்கும் திட்டத்திற்கு அரசுக்கு பெரிதும் வழிகாட்டியாக இருந்தார். 1971-இல் வங்காளதேச விடுதலைப் போர் வெற்றிகரமாக அமைய, ருசியாவின் ஆதரவைப் பெற்று தந்தவர். பி. என். அக்சர் இந்திய-பாகிஸ்தான் நாடுகளுக்கிடையே சிம்லா ஒப்பந்தம் ஏற்பட காரணமாக இருந்தவர் ஆவார்.
# பி. என். அக்சர்

## அக்சர் எழுதிய ஆங்கில நூல்கள்

- *Premonitions* (1979)
- *Reflections on our Times* (1982)
- *One more Life* (1990)
- *Genesis of Indo-Pakistan Conflict on Kashmir*
- *Haksar Memorial Vol-1Contemplations on the Human Condition*
- *Haksar Memorial Vol-2 Contribution in Remembrance*
- *Haksar Memorial Vol-3 Challenge for Nation Building in a world in turmoil*
- *Nehru's Vision of Peace and Security in Nuclear Age*
- *Studies in Indo-Soviet Relations*
# பாரதிய ஜனதா யுவ மோர்ச்சா

**பாரதிய ஜனதா யுவ மோர்ச்சா** (Bharatiya Janata Yuva Morcha) ( **BJYM** ) ( மொழிபெயர்ப்பு : இந்திய மக்கள் இளைஞர் முன்னணி) என்பது பாரதிய ஜனதா கட்சியின் இளைஞர் பிரிவாகும். பெங்களூரு தெற்கு மக்களவையின் நாடாளுமன்ற உறுப்பினர் தேஜஸ்வி சூர்யா தற்போது இதன் தலைவராக இருக்கிறார். இது 1978இல் நிறுவப்பட்டது. தேசியத் தலைவர் கல்ராஜ் மிஸ்ரா இதன் முதல் தலைவராக இருந்தார்.
# பாரதிய ஜனதா யுவ மோர்ச்சா

## அமைப்பு

பாரதிய ஜனதா கட்சியின் அமைப்பைப் போன்றே பாரதிய ஜனதா யுவ மோர்ச்சாவும் ஒரு நிறுவன அமைப்பைக் கொண்டுள்ளது. இந்த அமைப்பின் மிக உயர்ந்த அதிகாரமாக அதன் தேசிய தலைவர் இருக்கிறார்.2020 முதல் தேஜஸ்வி சூர்யா தலைவராக இருக்கிறார். கல்ராஜ் மிஸ்ரா, பிரமோத் மகாஜன், ராஜ்நாத் சிங், ஜி. கிஷன் ரெட்டி, ஜெகத் பிரகாஷ் நட்டா, உமா பாரதி, சிவராஜ் சிங் சௌகான், தர்மேந்திர பிரதான், அனுராக் தாகூர் பூனம் மகாஜன் போன்ற முக்கியத் தலைவர்கள் கடந்த காலங்களில் இதன் தேசியத் தலைவராக பணியாற்றியுள்ளனர்.  
பாரதிய ஜனதா யுவ மோர்ச்சாவின் தேசிய குழுவில் தலைவர், துணைத் தலைவர்கள், பொதுச் செயலாளர்கள், செயலாளர்கள், சமூக ஊடகங்கள் & தகவல் தொழில்நுட்பப் பொறுப்பாளர்கள் ,தேசிய நிர்வாக உறுப்பினர்கள் ஆகியோர் உள்ளனர்.
# பாரதிய ஜனதா யுவ மோர்ச்சா

## பிரச்சாரங்கள்

கேலோ பாரத்  
மில்லினியம்  
விஜய் இலக்சயா 2019
# பாரதிய ஜனதா யுவ மோர்ச்சா

## முந்தைய தலைவர்களின் பட்டியல்

| வருடம் | பெயர் | உருவப்படம் |
| --- | --- | --- |
| 1978–1980 | கல்ராஜ் மிஸ்ரா |  |
| 1980–1986 | சத்திய தேவ் சிங் |  |
| 1986–1988 | பிரமோத் மகாஜன் |  |
| 1988–1990 | ராஜ்நாத் சிங் |  |
| 1990–1994 | ஜெகத் பிரகாஷ் நட்டா |  |
| 1994–1997 | உமா பாரதி |  |
| 1997–2000 | இராமசிஷ் ராய் |  |
| 2000–2002 | சிவ்ராஜ் சிங் சௌஃகான் |  |
| 2002–2005 | ஜி. கிஷன் ரெட்டி |  |
| 2005–2007 | தர்மேந்திர பிரதான் |  |
| 2007–2010 | அமித் தாக்கர் |  |
| 2010–2016 | அனுராக் தாகூர் |  |
| 2016–2020 | பூனம் மகாஜன் |  |
| 2020–தற்போது வரை | தேஜஸ்வி சூர்யா | } |
# பிரமோத் மகாஜன்

**பிரமோத் வியாங்கதேஷ் மகாஜன்** ( *Pramod Vyankatesh Mahajan* ) (30 அக்டோபர் 1949 - 3 மே 2006) மகாராட்டிராவைச் சேர்ந்த ஓர் இந்திய அரசியல்வாதி ஆவார். பாரதிய ஜனதா கட்சியின் (பிஜேபி) இரண்டாவது தலைமுறை தலைவரான இவர் ஒப்பீட்டளவில் இளம் "தொழில்நுட்ப" தலைவர்களின் குழுவில் சேர்ந்தவர். இவர் இறக்கும் போது, பாஜகவின் தலைமைப் பதவிக்கான அதிகாரப் போட்டியில் இருந்தார்.  
இவர் மாநிலங்களவை உறுப்பினராகவும்]] பாஜகவின் பொதுச் செயலாளராகவும் இருந்தார். இவர் மும்பை - வடகிழக்கு தொகுதியிலிருந்து மக்களவைத் தேர்தல்களில் இரண்டு முறை மட்டுமே போட்டியிட்டார். இவர் 1996இல் வென்றார், ஆனால் 1998 இல் தோற்றார். 2001 முதல் 2003 வரை பிரதமர் அடல் பிகாரி வாச்பாயின் அரசில் தொலைத்தொடர்பு அமைச்சராக பணியாற்றி இந்தியாவின் செல்பேசி புரட்சியில் இவர் பெரும் பங்கு வகித்தார். தனது கட்சியின் சித்தாந்தத்தைத் தாண்டி தனது வாழ்நாள் முழுவதும் அரசியல் கட்சிகளின் உறுப்பினர்களுடனான நல்ல உறவின் காரணமாக இவர் ஒரு வெற்றிகரமான நாடாளுமன்ற விவகார அமைச்சராக பரவலாகக் காணப்பட்டார்.  
2006 ஏப்ரல் 22 அன்று, குடும்பத் தகராறு காரணமாக இவரது சகோதரர் பிரவின் மகாஜனால் சுட்டுக் கொல்லப்பட்டார். பிரவினுக்கு 2007இல் நீதிமன்றம் வாழ்நாள் சிறை தண்டனை விதித்தது.
# பாரசூட் சிறப்புப் படைகள்

**பாரசூட் சிறப்புப் படைகள்** (**Para (Special Forces)**,இந்தியத் தரைப்படையின் கீழ் செயல்படும் சிறப்புப் படைகளில் ஒன்றாகும். பாராசூட் சிறப்புப் படைகள் பாராசூட் ரெஜிமெண்ட் கட்டுப்பாட்டின் கீழ் இயங்கும். பாரசூட் சிற்ப்புப் படைகள் பயங்கரவாத எதிர்ப்பு நடவடிக்கைகள், கடத்தப்பட்ட பிணயக் கைதிகளை மீட்டல், நேரடி இராணுவ நடவடிக்கை, சிறப்பு உளவு நடவடிக்கைகள், போதைப் பொருள் கடத்தலுக்கான எதிர்நடவடிக்கைகள், எதிரிகளுக்கு எதிராக மறைமுக நடவடிக்கைகள் மேற்கொள்கிறது. இப்படைகள் இந்தியா-பாகிஸ்தான் போர், 1965, 1971 இந்தியா-பாக்கிஸ்தான் போர், புளூஸ்டார் நடவடிக்கை, பவான் நடவடிக்கை மற்றும் கார்கில் போர்களில் ஈடுபட்டது. பாராசூட் சிறப்புப் படைகள் 1 சூலை 1966 அன்று நிறுவப்பட்டது. இதனை தலைமையிடம் பெங்களூரு இராணுவப் பாசறை ஆகும்.
# பாரசூட் சிறப்புப் படைகள்

#### பயிற்சி மையங்கள் மற்றும் பயிற்சிகள்

- அதிரடி பயிற்சி முகாம், பெல்காம், கர்நாடகா
- 4 வார அதிஉயர மலை அதிரடி பயிற்சிப் படிப்பு, பர்வத் கதக் பள்ளி, தவாங், அருணாச்சலப் பிரதேசம்
- பாலைவன போர்ப் பயிற்சிப் பள்ளி, இராஜஸ்தான்
- அதிஉயர மலை போர்ப் பயிற்சிப் பள்ளி, சோன்மார்க், காஷ்மீர்
- நீர் மூழ்கிப் பயிற்சி, இந்தியக் கடற்படையின் நீர்மூழ்கி பள்ளி, கொச்சி
- பயங்கரவாத எதிர்ப்பு மற்றும் அடர்காடு போர் முறைப் பள்ளி மிசோரம்
- இந்தியச் சிறப்புப் படைகளுக்கான பயிற்சிப் பள்ளி, இமாசலப் பிரதேசம்
- பாரசூட்டிலிருந்து குதிக்கும் பயிற்சிப் பள்ளி ஆக்ரா
# பாரசூட் சிறப்புப் படைகள்

## இதனையும் காண்க

- இந்தியாவின் சிறப்புப் படைகள்
# ராகுல் மகாஜன்

**ராகுல் பிரமோத் மகாஜன்** (**Rahul Pramod Mahajan)** (பிறப்பு 25 ஜூலை 1975) உண்மைநிலை நிகழ்ச்சியில் பங்கேற்றவரும், முன்னாள் விமானியுமாவார். இவர் முன்னாள் மத்திய அமைச்சரவை அமைச்சர் பிரமோத் மகாஜனின் மகன். இவர் பிக் பாஸ் என்ற உண்மை நிலை நிகழ்ச்சியின் பருவம் 2இல் போட்டியாளராக தோன்றினார். மீண்டும் *பிக் பாஸ் ஹல்லா போல்*, பிக் பாஸ் 14 இல் சக போட்டியாளர்களுக்கு சவாலாக இருந்தார்.
# ராகுல் மகாஜன்

## தொழில்

ராகுல், 2008இல் பிக் பாஸ் பருவம் 2இல் பங்கேற்றார். இவர் பருவத்தின் இறுதிப் போட்டியாளராக இருந்தார். ஆனால் நிகழ்ச்சியின் இறுதிப்போட்டிக்கு இரண்டு நாட்களுக்கு முன்பு, வீட்டை விட்டு வெளியேற சுவரில் ஏறினர். *ராகி கா சுயம்வர்* என்ற நிகழ்ச்சியின் தொடர்ச்சியான *ராகுல் துல்ஹானியா லே ஜாயேகா* என்ற நிகச்சியில் இவர் பங்கேற்றுள்ளார். இந்த நிகழ்ச்சி இவருக்கு ஒரு சுயம்வரமாக இருந்தது. அங்கு இவரது மணமகள் உட்பட 17 பெண்கள் பங்கேற்றனர். இவர் 25 வயதான பெங்காலி விளம்பர நடிகையான திம்பி என்கிற கங்குலியை 6 மார்ச் 2010 இல் திருமணம் செய்து கொண்டார். இவரும் இவரது மனைவியும் சேர்ந்து *நாச் பாலியே* என்ற நிகழ்ச்சியின் பருவம் 5இல் பங்கேற்றனர். மேலும், பிக் பாஸ் நிகழ்ச்சியிலும் இருவரும் பங்கேற்றனர். ஆனால் இருவரும் இறுதியில் வெளியேற்றப்பட்டனர்.
# ராகுல் மகாஜன்

## சொந்த வாழ்க்கை

ராகுல் மகாஜன் முன்னாள் மத்திய அமைச்சரவை அமைச்சர் பிரமோத் மகாஜன்- ரேகா மகாஜனின் மூத்த மகனாவார். இவரது சகோதரி பூனம் மகாஜன் 2014-ஆம் ஆண்டில் நடைபெற்ற பாராளுமன்றத் தேர்தலில் வடமத்திய மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினராக இருந்தார்.
# ராகுல் மகாஜன்

## திருமணம்

ஜூலை 2006 இல், அமெரிக்காவில் பறக்கும் பள்ளியில் ஒன்றாக இருந்த தனது 13 ஆண்டுத் தோழியான சுவேதா சிங்குடன் திருமணம் நடந்தது. ஆனால், இரு தரப்பினரின் இணக்கமின்மை காரணமாக 1 ஆகஸ்ட் 2008 அன்று, இவர்களுக்கு குருகிராம் நீதிமன்றம் விவாகரத்து வழங்கியது.  
2010 இல், இவர் திம்பி கங்குலியை ஒரு உண்மைநிலை நிகழ்ச்சியின் முடிவில் மணந்தார். இருப்பினும், இந்தத் திருமணமும் இவருக்கு தோல்வியில் முடிந்தது.  
ராகுல் மகாஜன் 20 நவம்பர் 2018 அன்று உருசிய கசக்கியாரும் விளம்பர நடிகையுமான நடால்யா இலினா என்பவரை மூன்றாவது முறையாக திருமணம் செய்து கொண்டார்.
# சூழ்நிலை நகைச்சுவை

ஒரு **சூழ்நிலை நகைச்சுவை** அல்லது **சூழல் நகைப்பு** (*sitcom*), என்பது நகைச்சுவை நிகழ்ச்சிகளின் ஒரு வகையாகும். இவ்வகை நிகழ்ச்சியில், ஒரு நிலையான கதாபாத்திரம் அல்லது கதாபாத்திரங்களை மையமாகக் கொண்டும், கதை நீண்டு அத்தியாயத்திலிருந்து அத்தியாயமாக கொண்டு செல்லப்படும். சுழ்நிலை நகைச்சுவைகள் முதன்முதலில் வானொலியில் தோன்றின, ஆனால் இன்று அது தொலைக்காட்சியில் ஆதிக்கம் செலுத்திவரும் கதை வடிவங்களில் ஒன்றாக காணப்படுகிறது.  
ஒரு சூழ்நிலை நகைச்சுவை தொலைக்காட்சி நிகழ்ச்சி, படப்பிடிப்புக்கூடத்தில் பார்வையாளர்கள் முன்னிலையில் பதிவு செய்யப்படலாம் அல்லது நேரடி பார்வையாளர்கள் இருப்பது போன்ற விளைவை ஒரு சிரிப்பொலி தடத்தை பயன்படுத்துவதன் மூலம் பெறலாம்.  
பல சமகால அமெரிக்க சூழ்நிலை நகைச்சுவைகள், ஒற்றை படக்கருவி அமைப்பைப் பயன்படுத்தி வருகின்றன. பெரும்பாலும் சிரிப்பொலி தடத்தை கொண்டிப்பதில்லை, இதனால் தற்கால சூழ்நிலை நகைச்சுவை நிகழ்ச்சிகள், பாரம்பரிய சூழ்நிலை நகைச்சுவைகளை காட்டிலும் 1980 மற்றும் 1990களின் நாடக நிகழ்ச்சிகளை ஒத்து காணப்படுகிறது.
# சூழ்நிலை நகைச்சுவை

## வரலாறு

"சூழ்நிலை நகைச்சுவை" என்ற சொல் 1950 களில் பொதுவாகப் பயன்படுத்தப்படவில்லை. வானொலியில் உதாரணங்களாக இருந்தன. முதன்முதலில் தொலைக்காட்சியில் ஒளிபரப்பபட்ட சூழ்நிலை நகைச்சுவையாக "பின்ரைட்ஸ் புரோக்ரஸ்" என்று கூறப்படுகிறது, 1946 மற்றும் 1947 க்கு இடையில் ஐக்கிய இராச்சியத்தில் பிபிசியில் ஒளிபரப்பப்பட்டது.
# பட்னா பல்கலைக்கழகம்

**பட்னா பல்கலைக்கழகம்** (*Patna University*)என்பது இந்தியாவின் பீகார் மாநில தலைநகர் பட்னாவில் உள்ள பொது பல்கலைக்கழகம் ஆகும். இது பிரித்தானியாவின் இந்தியப் பேரரசு காலத்தில் 1 அக்டோபர் 1917இல் நிறுவப்பட்டது. இது பீகாரின் முதல் பல்கலைக்கழகமும் இந்தியத் துணைக்கண்டத்தின் ஏழாவது பழமையான பல்கலைக்கழகம் ஆகும். இது பல்வேறு இளங்கலை மற்றும் முதுகலை பட்டப்படிப்பு படிப்புகளை வழங்குகிறது.
# பட்னா பல்கலைக்கழகம்

## வரலாறு

பட்னா பல்கலைக்கழகம் செப்டம்பர் 1917இல் நிறைவேற்றப்பட்ட ஏகாதிபத்திய சட்ட மன்றத்தின் சட்டத்தால் நிறுவப்பட்டது. அக்டோபர் 1917இல் ஜெஜி ஜென்னிங்ஸ் இந்த பல்கலைக்கழகத்தின் முதல் துணைவேந்தராகப் பொறுப்பேற்றபோது கல்லூரிகளுடன் இணைந்த ஆய்வு அமைப்பாகப் பயணத்தைத் தொடங்கியது. இந்தியாவின் நவீன யுகத்தில், இந்த பிராந்தியத்தில் உள்ள பழமையான பல்கலைக்கழகங்களில் இதுவும் ஒன்றாகும். பின்னர் 1919இல், பல்கலைக்கழகத்தின் நிர்வாக அமைப்புகள்-பல்கலைக்கழக பேரவை மற்றும் ஆட்சிக்குழு உருவாக்கப்பட்டன. பட்னா பல்கலைக்கழகத்தின் சின்னமான வீலர் செனட் இல்லம் 1926இல் கட்டப்பட்டது. இதற்காகப் பணத்தினை முங்கரின் ராஜா தேவகி நந்தன் பிரசாத் நன்கொடையாக வழங்கினார். பல்கலைக்கழகம் முதலில் நிறுவப்பட்டபோது பீகார், ஒடிசா மற்றும் நேபாள இராச்சியத்தின் அனைத்து உயர் கல்வி நிறுவனங்களும் இணைக்கப்பட்டிருந்தன. பள்ளி இறுதி முதல் முதுகலை வரை கல்வி நிறுவனங்களுக்கான தேர்வுகளை மேற்பார்வையிட்டது. இந்த நிலைமை கிட்டத்தட்ட நான்கு தசாப்தங்களாக தொடர்ந்தது. திரிபுவன் பல்கலைக்கழகம், காட்மாண்டு மற்றும் உத்கல் பல்கலைக்கழகம், புவனேசுவரம் நிறுவப்பட்டபோது கல்லூரிகள் பிரிக்கப்பட்டு இணைக்கப்பட்டன. 2 ஜனவரி 1952இல், இது பட்னா பெருநகரத்தின் மீது மட்டுமே பிராந்திய அதிகார வரம்பைக் கொண்ட முற்றிலும் கற்பித்தல் மற்றும் இணைவுக் கல்லூரி இல்லாதப் பல்கலைக்கழகமாக மாற்றப்பட்டது. பல்கலைக்கழக கட்டிடங்கள் பெரும்பாலும் கங்கை நதிக்கரையிலும் சைதாப்பூர் வளாகத்திலும் அமைந்துள்ளன.
# பட்னா பல்கலைக்கழகம்

## அமைப்பு மற்றும் நிர்வாகம்

### நிர்வாகம்

பட்னா பல்கலைக்கழகத்தின் வேந்தர் பீகார் மாநில ஆளுநர் ஆவார். பட்னா பல்கலைக்கழகத்தின் துணைவேந்தர் பல்கலைக்கழகத்தின் நிர்வாக தலைமை அதிகாரி ஆவார். கிரிசு குமார் சவுத்ரி பல்கலைக்கழகத்தின் தற்போதைய துணைவேந்தர் ஆவார்.
# பட்னா பல்கலைக்கழகம்

## அமைப்பு மற்றும் நிர்வாகம்

### பள்ளிகள் மற்றும் துறைகள்

பாட்னா பல்கலைக்கழகத்தில் அறிவியல், மானுடவியல், வணிகம், சமூக அறிவியல், கல்வி, சட்டம், நுண்கலை மற்றும் மருத்துவம் ஆகிய எட்டு பள்ளிகளின் கீழ் 30 துறைகள் செயல்படுகின்றன.  
- **அறிவியல் பள்ளி**  
இயற்பியல், வேதியியல், கணிதம், தாவரவியல், விலங்கியல், புள்ளியியல் மற்றும் புவியியல் துறைகள் அறிவியல் பள்ளியின் கீழ் வருகின்றன.  
- **மானுடவியல் பள்ளி**  
இந்த பள்ளியில் ஆங்கிலம், இந்தி, பங்களா, சமசுகிருதம், மைதிலி, பாரசீக, தத்துவம், அரபு மற்றும் உருது ஆகிய துறைகள் உள்ளன.  
- **சமூக அறிவியல் பள்ளி**  
சமூக அறிவியல் பீடத்தில் வரலாறு, புவியியல், உளவியல், பண்டைய இந்திய வரலாறு மற்றும் தொல்லியல், பொருளாதாரம், தனிப்பட்ட மேலாண்மை மற்றும் தொழில்துறை உறவுகள், சமூகவியல், அரசியல் அறிவியல் மற்றும் பொது நிர்வாகம் ஆகிய துறைகள் உள்ளன.  
- **சட்டம், கல்வி, வணிகம், நுண்கலை மற்றும் மருத்துவம் ஆகிய துறைகள்**  
சட்டம், கல்வி, வணிகம், நுண்கலை மற்றும் பிடிஎஸ் தனித் தனித் துறைகளாக இவைச் செயல்படுகின்றன.
# பட்னா பல்கலைக்கழகம்

## அமைப்பு மற்றும் நிர்வாகம்

### இணைவு

பட்னா பல்கலைக்கழகம் கல்லூரிகளுடன் இணைந்த நிறுவனம் ஆகும். பட்னா நகர்ப் பகுதியில் அதிகார வரம்பைக் கொண்ட இந்தப் பல்கலைக்கழகத்துடன் பதினொன்ரு கல்லூரிகள் இணைக்கப்பட்டுள்ளன.
# பட்னா பல்கலைக்கழகம்

## கல்வியாளர்கள்

### தொலைக்கல்வி

பல்கலைக்கழகம் மற்றும் பல்கலைக்கழகத்தின் இணைவு பெற்ற கல்லூரிகள் மற்றும் நிறுவனங்கள் சட்டம், ஆசிரியர் பயிற்சி, அறிவியல், கலை, வணிகம், மருத்துவம் மற்றும் பொறியியல் போன்ற பல்வேறு பிரிவுகளில் இளங்கலை மற்றும் முதுகலை படிப்புகளை வழங்குகின்றன. இந்த படிப்புகளில் சேர்க்கை முக்கியமாக உயர்நிலை (10+2) மற்றும் பட்டப்படிப்பு (10+2+3) நிலை முடிவுகளின் அடிப்படையில் அமைந்துள்ளது. ஆராய்ச்சி பட்டங்களைப் பெற விழைவோர் பல்கலை அளவில் தகுதித் தேர்வில் தேர்ச்சிபெற்று நேர்காணலில் கலந்துகொள்ள வேண்டும். 1974இல் இருந்து, பல்கலைக்கழகம் தொலைக் கல்வி இயக்குநகரம் வாயிலாக முதுகலை படிப்பினை வழங்குகிறது.
# பட்னா பல்கலைக்கழகம்

## கல்வியாளர்கள்

### நூலகங்கள்

பட்னா பல்கலைக்கழகத்தின் மத்திய நூலகம் 1919இல் நிறுவப்பட்டது. மத்திய நூலகத்தைத் தவிர, பல்கலைக்கழகத்தின் ஒவ்வொரு துறையிலும் துறைசார்ந்த நூலகங்களுடன் கூடிய நூலகமும் உள்ளன. பல்கலைக்கழக நூலகத்தில் 4,00,000க்கும் மேற்பட்ட தொகுதிகள் உள்ளன. இதில் புத்தகங்கள், இதழ்கள், கையெழுத்துப் பிரதிகள், காப்புரிமைகள் மற்றும் பிற மதிப்புமிக்க தொகுப்புகள் உள்ளன.
# பட்னா பல்கலைக்கழகம்

## கல்வியாளர்கள்

### தரவரிசை மற்றும் அங்கீகாரம்

பட்னா பல்கலைக்கழகம் பல்கலைக்கழக மானியக் குழு சட்டம் 12பி பிரிவின் கீழ் அங்கீகரிக்கப்பட்டுள்ளது. 2019ஆம் ஆண்டில், தேசிய தரமதிப்பீடு மற்றும் அங்கீகார குழுவினால் அங்கீகாரத்தின் முதல் சுழற்சியில் 'B+' தரநிலை வழங்கப்பட்டது.
# பிரியா தத்

**பிரியா தத் ரோன்கான்** ( *Priya Dutt Roncon* ) (பிறப்பு 28 ஆகஸ்ட் 1966) ஓர் இந்திய அரசியல்வாதியும் சமூக சேவகருமாவார். இந்திய தேசிய காங்கிரசு கட்சியை பிரதிநிதித்துவப்படுத்தி 22 நவம்பர் 2005 அன்று மகாராட்டிராவின் மும்பை வடமேற்கு தொகுதியிலிருந்து பதினான்காவது மக்களவைக்கு முதல் முறையாக தேர்ந்தெடுக்கப்பட்டார். இவர் 2009 முதல் பதினைந்தாவது மக்களவையில் வடமத்திய மும்பை மக்களவைத் தொகுதியை பிரதிநிதித்துவப்படுத்தினார். 2014 , 2019 ஆம் ஆண்டுகளில் நடைபெற்ற இந்தியப் பொதுத் தேர்தல்களில், இவர் பாரதிய ஜனதா கட்சி வேட்பாளர் பூனம் மகாஜனால் தோற்கடிக்கப்பட்டார்.
# பிரியா தத்

## ஆரம்பகால வாழ்க்கை

பாலிவுட் நடிகரும் அரசியல்வாதியுமான சுனில் தத் - நர்கிசின் மகளாவார். இவர் பஞ்சாபி வம்சாவளியைச் சேர்ந்தவர். இவருடைய பெற்றோர் இந்திய தேசிய காங்கிரசின் பிரதிநிதியாக தேர்ந்தெடுக்கப்பட்டனர். மேலும் இவரது தந்தை காங்கிரசு அரசில் அமைச்சராக இருந்தார். இவர் நடிகர் சஞ்சய் தத் மற்றும் நம்ரதா தத்தின் சகோதரியாவார். இவரது சகோதரியுடன் சேர்ந்து, 2007 ஆம் ஆண்டில், "திரு மற்றும் திருமதி தத்: எங்கள் பெற்றோரின் நினைவுகள்" என்ற நினைவுக் குறிப்பை வெளியிட்டார்.  
மும்பை பல்கலைக்கழகத்தின் சோபியா கல்லூரியில் (அப்பொழுது பம்பாய் பல்கலைக்கழகம்) சமூகவியலில் இளங்கலை பெற்ற இவர் அமெரிக்காவின் நியூயார்க்கு நகரத்தில் உள்ள ஊடகக் கலை மையத்திலிருந்து தொலைக்காட்சித் தயாரிப்பில் முதுகலை பட்டயப்படிப்பைப் பெற்றுள்ளார்.
# பிரியா தத்

## அரசியல்

2005ஆம் ஆண்டில், தனது தந்தை சுனில் தத்தின் மரணத்தைத் தொடர்ந்து, குறைந்த வாக்களிப்பு இருந்தபோதிலும், இவர் மக்களவைக்கு சிவ சேனா கட்சி வேட்பாளரை விட 1,72,043 வாக்குகள் அதிகம் பெற்று வெற்றி பெற்றார். இந்த வெற்றிக்காக இவர் கணிசமான ஊடக கவனத்தைப் பெற்றார். ஓரளவு இவரது புகழ்பெற்ற குடும்பத்தின் காரணமாகவும் இருக்கலாம். தேர்தல் வெற்றிக்குப் பிறகு, பிரியா அகில இந்திய காங்கிரசு கட்சியின் செயலாளராக நியமிக்கப்பட்டார்.
# பிரியா தத்

## மற்ற நடவடிக்கைகள்

பல்கலைக்கழகப் படிப்பிற்குப் பிறகு, இவர் தொலைக்காட்சியில் காணொலிகளிலும் பணியாற்றினார். நியூயார்க்கில் உள்ள ஊடகக் கலை மையத்தில் படித்தார். மும்பை கலவரத்தின் போதும் அதற்குப் பிறகும், மும்பையில் முஸ்லிம் அகதிகளுடன் பணியாற்றினார். இதற்காக தொலைபேசி அச்சுறுத்தல்களையும் பொதுவெளியில் தொல்லைகளையும் பெற்றார்.  
1981இல் புற்றுநோயால் இறந்த தனது தாயார் நர்கிசு தத்தின் நினைவாக, தனது தந்தை சுனில் தத் தொடங்கிய நர்கிஸ் தத் நினைவு அறக்கட்டளையையும் இவர் நிர்வகித்து வருகிரார்.
# பிரியா தத்

## சொந்த வாழ்க்கை

பிரியா, மும்பையின் பாந்த்ராவைச் சேர்ந்த உரோமன் கத்தோலிக்கர் இசை விளம்பர நிறுவனத்தில் பங்குதாரரான ஓவன் ரான்கோன் என்பவரை 27 நவம்பர் 2003 இல் மணந்தார். இவர்களுக்கு சுமீர் (பிறப்பு 2007) சித்தார்த் (பிறப்பு 2005) என்ற இரண்டு மகன்கள் உள்ளனர்.
# பிரியா தத்

## நூலியல்

- *Mr and Mrs Dutt: Memories of our Parents*, Namrata Dutt Kumar and Priya Dutt, 2007, Roli Books. .
# குருதாஸ் காமத்

**குருதாஸ் காமத்** (*Gurudas Kamat*) (5 அக்டோபர் 1954 - 22 ஆகஸ்ட் 2018) இந்திய தேசிய காங்கிரசின் இந்திய அரசியல்வாதி ஆவார்.
# குருதாஸ் காமத்

## கல்வி

தொழிலில் வழக்கறிஞரான காமத், மும்பை ராம்நிரஞ்சன் போடார் கல்லூரியிலும், மும்பை அரசு சட்டக் கல்லூரியிலும் சட்டப் பட்டம் பெற்றார்.
# குருதாஸ் காமத்

## தொழில்

இவர் 2009 இல் மகாராட்டிராவின் வடகிழக்கு மும்பை மக்களவைத் தொகுதியிலும், 1984, 1991, 1998 , 2004 இல் மகாராஷ்டிராவின் வடமேற்கு மும்பை மக்களவைத் தொகுதியிலும் நாடாளுமன்ற உறுப்பினராக இருந்தார். இவர் 2009 முதல் 2011 வரை இந்திய அரசின் தகவல் தொடர்பு மற்றும் தகவல் தொழில்நுட்ப அமைச்சகத்தில் கூடுதல் பொறுப்பில் உள்துறை அமைச்சராக பணியாற்றினார். ஜூலை 2011இல், இவர் அமைச்சர் பதவியை விட்டு வெளியேறினார். 2013 இல், ஜூலையில் அகில இந்திய காங்கிரசு கட்சியின் பொதுச் செயலாளராக நியமிக்கப்பட்டார். ராஜஸ்தான், குசராத்து, தாத்ரா மற்றும் நகர் அவேலி, தமனும் தியூவும் ஆகிய பகுதிகளின் கட்சிக்குப் பொறுப்பேற்றார். பின்னர், இந்திய தேசிய காங்கிரசின் முடிவெடுக்கும் அமைப்பான காங்கிரசு செயற்குழு உறுப்பினராகவும் நியமிக்கப்பட்டார். 2014இல், நடைபெற்ற மக்களவைத் தேர்தலில் தோற்றார். 2017ஆம் ஆண்டில், காமத் இந்திய தேசிய காங்கிரசில் வகித்த அனைத்து பதவிகளையும் விட்டு வெளியேறினார். இவர் பதவி விலகிய போதிலும், கட்சி இவரை பொதுச் செயலாளராகவே அங்கீகரித்து வந்தது.